موس الفراولة القليل الدسم
من صديقتنا مريم انطوان
مساء الخير قبل كم يوم بليل اشتهيت حلويات وشي مايكون بيه سكر زيادة ويسمني اخترعت من يمي موس الفراولة كلت
خلي اجرب اذا طلع طيب راح ارويكم الخطوات والصور وطلع يخبل روعة الخطوات هسة انزلها
اول شي نسوي كومبوت فراولة نترك الفراولة وقطرات من الماء وخليت ملعقتين بس سكر وتركتهم على الطباخ 10 دقايق بس
نحظر ورقتين جلاتين ولبن دتشوفون الدسم صفر يعني مابيه اي سعرات حرارية
وطريقة الجلاتين
الي بالصورة اول شي نكعي الجلاتين بماي كلش بارد شبه مثلج من تشوفيه تعقج ذبي الماي وخلي مباشرة عليه ماي حار راح تشوفيه يلم نفسه يصير قطعة وحدة اخذيها وخلي فوكها ماي حار ويستعمل
هشكل صار الكومبوت وهو دافي ذوبت بيه الجلاتين طبعا حسب التعليمات الي موجودة بالجلاتين من نوع الى نوع تختلف طرق الاستخدام
بخلاط العصير خليت ملعقتين اكل لبن والفراولة بالجلاتين ونص موزة بس وخللطتهم زين
ارتب كيوي بالكاسة
عبيت الخليط وهذا شكله
دخلته الثلاجة بعد ساعتين صار متماسك مصل الموس كلش طيب